news_article: Detroit Red Wings oli NHL-finaalin avauksessa huomattavasti parempi aloituksissa kuin Pittsburgh Penguins. Kakkosottelussa Penguins oli jo selvästi terävämpi aloittaja, mutta siihen heidän kirinsä sitten loppuukin, ainakin hyökkääjä Kris Draperin mukaan.
  – Meidän pitää olla tänään tarkempia ja voittaa enemmän aloituksia, hän jutteli Detroitin aamuharjoitusten jälkeen keskiviikkona.
  Draper muistutti, että heidän kokenutta kaartiaan täydentävät hyvin nuoremmat kaverit, kuten Valtteri Filppula, Henrik Zetterberg ja Johan Franzen, joille viime vuoden pudotuspelit olivat pettymyksestä huolimatta hyvin opettavainen kokemus.
  – Lasken paljon noiden kavereiden varaan tänä iltana, hän jatkoi.
  Kuten muidenkin harjoitusten jälkeen, Filppula oli pitkään saamassa hoitoja jalkavammaansa, kaiken varalta.
  Detroitin harjoituksissa ja pukuhuoneessa oli tyynempi tunnelma kuin Pittsburghin puolella. Pittsburghin kaverit laskivat leikkiä nuoruuden innolla, ja varsinkin hyökkääjä Jarkko Ruutu piti tunnelman korkealla aamuharjoituksissa.
  – Hyvä fiilis. Minulla on aina hauskaa treeneissä. Nyt on paljon energiaa ja tuntuu, että jaksaa painaa, hän kuvaili tuntojaan muutama tunti ennen kolmannen finaaliottelun alkua.
  Pittsburgh on periaatteessa pakkovoiton edessä, mutta Ruudun mielestä sitä ei kannata jännittää sen enempää, sillä jokainen tietää tilanteen.
  – Meillä on viimeinen vaihtomahdollisuus kotona ja silloin me pelaamme yleensä hyvin, kun pystymme käyttämään neljää kenttää. Saamme vähän katsoa mitä vastustaja laittaa, hän lisäsi ja huomasi oikealla puolellaan istuvan maalivahdin Marc-Andre Fleuryn olevan kameroiden ja toimittajien piirittämä. Tilaisuutta ei ilmeisesti voinut jättää käyttämättä, sillä Ruutu rullasi teipinpalasista pallon ja heitti sen kohti Fleurya.
  Fleury ei siitä juuri hätkähtänyt, kunhan nauroi ja heitti takaisin painokelvottoman kommentin.
  
events.event_id: E1 E2 E3 E4
events.event_type: game result goal goal goal
events.text: Detroit Red Wings oli parempi kuin Pittsburgh Penguins maalein 3–0.
events.home_team: Detroit
events.guest_team: Pittsburgh
events.score: 3–0 1–0 2–0 3–0
events.periods: 2–0 0–0 1–0
events.player: Brad Stuart Tomas Holmström Valtteri Filppula
events.assist: Valtteri Filppula
events.assist: Henrik Zetterberg
events.assist: Johan Franzén Brad Stuart
events.team: home home home
events.team_name: Detroit Detroit Detroit
events.time: 6.55 11.18 48.48